OSNOVNA ŠKOLA ZVONKA CARA

Kotorska 13

51260 Crikvenica

KLASA: 112-01/21-04/06

URBROJ: 2107-32-01-21-8

Crikvenica, 9. rujna 2021. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20) i članaka 16. i 17. Pravilnika o načinu i postupku zapošljavanja u Osnovnoj školi Zvonka Cara, na prijedlog ravnateljice, Povjerenstvo za procjenu i vrednovanje kandidata za zapošljavanje donosi:

**OBAVIJEST**

**o načinu procjene odnosno testiranja kandidata prijavljenih na natječaj**

Za natječaj objavljen dana 27. kolovoza 2021. g. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole Zvonka Cara za radno mjesto:

**1. učitelj/ica matematike, na neodređeno, puno radno vrijeme (40 sati ukupnog tjednog radnog vremena)**

utvrđuje se sljedeći način procjene odnosno testiranja kandidata:

- pismena procjena, odnosno testiranje za radno mjesto učitelja/ice matematike održat će se u ponedjeljak, 13. rujna 2021. godine u 13:00 sati u prostoru škole (prvi kat - učionica br. 1) na adresi Kotorska 13, Crikvenica.

- usmena procjena (intervju) za radno mjesto učitelja/ice matematike održat će se u utorak, 14. rujna 2021. godine u 13:00 sati prostoru Škole (prvi kat - učionica br. 1) na adresi Kotorska 13, Crikvenica.

Svi kandidati koji su pravodobno dostavili potpunu prijavu sa svim prilozima navedenim u natječaju i ispunjavaju uvjete natječaja, Povjerenstvo će pozvati na pismenu procjenu, odnosno pismeno testiranje putem maila.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu), radi utvrđivanja identiteta. Ako kandidat ne pristupi procjeni, odnosno vrednovanju smatra se da je odustao od prijave na natječaj.

Po utvrđivanju identiteta, kandidatima će biti podijeljen test za pismeno testiranje koje traje 60 minuta.

S kandidatima koji na pisanom testiranju ostvare najmanje 50% ukupnog broja bodova, Povjerenstvo će provesti usmenu procjenu (intervju).

Kandidati će biti pozvati na usmenu procjenu (intervju) putem maila ili telefona koje su naveli u prijavi.

Nakon utvrđivanja rezultata vrednovanja Povjerenstvo utvrđuje rang listu kandidata prema ukupnom broju ostvarenih bodova, te ju dostavlja ravnateljici škole.

Na temelju dostavljene rang liste kandidata ravnateljica odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa. Odluku ravnateljica donosi između ti najbolje rangirana kandidata prema broju bodova.

O rezultatima natječaja kandidati će biti obaviješteni u skladu s članku 24. Pravilnika o načinu i postupku zapošljavanja u Osnovnoj školi Zvonka Cara.

Pravni i drugi izvori za pripremanje kandidata:

1. Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20) <http://os-zvonka-cara-crikvenica.skole.hr/statut>

2. Pravilnik o kriterijima za izricanje pedagoških mjera (NN br. 94/15, 3/17) <http://os-zvonka-cara-crikvenica.skole.hr/statut>

3. Pravilnik o načinima, postupcima i elementima vrednovanja učenika u osnovnoj i srednjoj školi (NN br. 112/10, 82/19) <http://os-zvonka-cara-crikvenica.skole.hr/statut>

4. Statut Osnovne škole Zvonka Cara <http://os-zvonka-cara-crikvenica.skole.hr/statut>

5. Kućni red Osnovne škole Zvonka Cara <http://os-zvonka-cara-crikvenica.skole.hr/statut>

Povjerenstvo za procjenu i vrednovanje kandidata